
న్యూయార్క్ : అమెరికాకు ఐక్యరాజ్య సమితిలో చుక్కెదురైంది. డొనాల్డ్ ట్రంప్ దూకుడుపై ధిక్కార స్వరాలు ఏకమయ్యాయి. ఇజ్రాయెల్ రాజధానిగా జెరూసలెంకు అమెరికా ఇచ్చిన గుర్తింపును ఉపసంహరించుకోవాలని పేర్కొంటున్న తీర్మానానికి భారీ మద్దతు లభించింది. ఐరాస సాధారణ సభలో గురువారం ఈ తీర్మానానికి అనుకూలంగా 128 దేశాలు ఓటు వేశాయి.ఈ తీర్మానానికి అనుకూలంగా ఓటు వేసిన దేశాలకు అమెరికా ఆర్థిక సహాయంలో కోత పెడతామని ట్రంప్ హెచ్చరించారు. అయినప్పటికీ 128 దేశాలు ఆ బెదిరింపును పట్టించుకోలేదు. ట్రంప్ హెచ్చరికల ప్రభావం కొంచెం మాత్రమే కనిపించింది. కేవలం 9 దేశాలు మాత్రమే ఈ తీర్మానాన్ని వ్యతిరేకించాయి. 35 దేశాలు ఓటింగ్ నుంచి గైర్హాజరయ్యాయి. అయితే అమెరికాకు మిత్ర దేశాల్లో కొన్ని పాశ్చాత్య, అరబ్ దేశాలు ఈ తీర్మానానికి అనుకూలంగా ఓటు వేయడం గమనార్హం. ట్రంప్ నిర్ణయాన్ని మిత్ర దేశాలు కూడా వ్యతిరేకిస్తున్నట్లు స్పష్టమైంది.

neuark : americaku aikyarajya samitilo chukkeduraindi. donald trump dookudupai dhikkara swaraalu ekamayyayi. izrayel rajadhaniga jerusalenku america ichina gurtimpunu upasamharinchukovaalani perkontunna teermaanaaniki bhari maddatu labhinchindi. airasa saadhaarana sabhalo guruvaram ee teermaanaaniki anukuulamgaa 128 deshaalu otu vaesaayi.ee teermaanaaniki anukuulamgaa otu vesina deshaalaku america aardhika sahaayamlo kotha pedatamani trump heccharinchaaru. ayinappatiki 128 deshaalu aa bedirimpunu pattinchukoledu. trump heccharikala prabhaavam konchem matrame kanipinchindi. kevalam 9 deshaalu matrame ee teermaanaanni vyatirekinchaayi. 35 deshaalu oting nunchi gairhajarayyayi. ayithe americaku mitra deshaallo konni paaschaatya, arab deshaalu ee teermaanaaniki anukuulamgaa otu veyadam gamanarham. trump nirnayaanni mitra deshaalu kuudaa vyatirekistunnatla spashtamaindi.